Това е България! Изумителни СНИМКИ и ВИДЕО от събора в Рожен | Блиц
Това е България! Изумителни СНИМКИ и ВИДЕО от събора в Рожен
https://blitz.bg/obshtestvo/kultura/tova-e-blgariya-izumitelni-snimki-i-video-ot-sbora-v-rozhen_news686748.html Blitz.bg
Музика от всички фолклорни области на страната звучи на 4 сцени в изпълнение на над 3500 участници
20 Юли 2019, 21:05
7969 прочита
Над 200 000 посетители са преминали през Роженския събор в първите два дни от националното фолклорно събитие.
Поредното издание на Събора на народното творчество и животновъдството "Рожен 2019" протича при внушително присъствие на българи от чужбина, съобщава "Дарик".
Това сочат данни на организаторите. Роженският събор е красноречиво доказателство, че българският дух е жив, заяви в словото си пред празнуващото множество председателят на Народното събрание Цвета Караянчева.
Председателят на парламента поведе голямото роженско хоро, което се извива на обяд в 12 часа в дните на събора. Сред гостите на събитието бе и председателят на ПГ на ГЕРБ д-р Даниела Дариткова.
Трябва да вземем пример от Рожен, за да бъдем по-разумни, по-мъдри и по-обединени в името на България, заяви пред журналисти Цвета Караянчева.
Според нея Рожен е уникален събор, който "пази традициите и ни прави по-силни, защото тук се отваря сърцето и душата". Не спираме да се надяваме, че ще намерим съгласие по темите, които са от национално значение, коментира д-р Дариткова.
Тя допълни, че ще предадат на колегите си от всички парламентарни групи посланието от Рожен за единството и обединението. Искрено вярваме и продължаваме да работим в тази посока, винаги сме били за диалог и за обединение на усилията, заяви председателят на ПГ на ГЕРБ.
Музика от всички фолклорни области на страната звучи на 4 сцени на Рожен в изпълнение на над 3500 участници в Националния фолклорен конкурс. В сензацията на втория ден от събора се превърна 28-годишната Рейчъл от Тексас, изпълнила изключително емоционално, точно и красиво "Девойко, мари хубава".
Младата американка посещава за първи път България, след като вече е влюбена в българския фолклор. Неповторимото й изпълнение на емблематични български фолклорни песни не издава и за миг, че пее чужденка.
Рейчъл разказа пред журналисти, че сама е научила българските песни, слушайки ги от записи в интернет. Допълва, че е очарована от първата си среща с България, която има най-хубавата фолклорна музика с най-сложния ритъм.
Музейни и етнографски изложби, изложения на занаятчийски и местни кулинарни произведения, базари на био продукти са представени в съборното селище на Рожен. Щандове с мурсалски чай, продукти от горски плодове и гъби, млечни и месни храни от фермата представят Родопския регион.
Посетителите в Етно селище на Роженските поляни имат възможност да получават уроци по гайда, да учат родопски хора или народни песни. Етно селището представя възстановки на къщи от различни етнографски области на страната.
Програмата на събора днес продължава с гала концерт "Родопска вечер" от 20 часа. Зрителите на концерта под звездите на Рожен ще видят спектакъла "Невястата" на ансамбъл "Родопа", изпълнение на "100 каба гайди", "101 каба гайди", "Каба кабадайлии", Златина Узунова, Валя Балканска, Петър Янев, Кристина Енгерова, Светла Дукатева, Николай Славеев, оркестрите "Рожен" и "Родопски солисти" и др.
Утре е заключителният трети ден от Събора на народното творчество и животновъдството, когато ще бъдат обявени лауреатите на Националния фолклорен конкурс "Рожен".
Караянчева: Българският дух е жив
Редица промени в движението заради събора в Чепеларе
Филип Синапов: За мен музиката е призвание и удоволствие
Втори модерен 45 000-тонен кораб на БМФ бе спуснат на вода (СНИМКИ)
20 Авг. 2019, 13:15
Кралят на бестселърите Джеймс Патерсън с нов шедьовър
20 Авг. 2019, 10:48
"Когато се борим със себе си" - от световноизвестния лекар Рюдигер Далке
20 Авг. 2019, 10:30
"Неблагодарност в смъртта" - ново предизвикателство от Нора Робъртс
20 Авг. 2019, 10:23